Държавен вестник, бр. 69, 2019 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  69
№ 
по  
ред
 Разходи по бюджети и
по дейности 
Сума
1
2
3
4.
Разходи по бюджета на Минис­
терството на вътрешните работи 10 500,0 
5.
Разходи по бюджета на Минис­
терството на правосъдието
100,0 
6.
Разходи по бюджета на Минис­
терството на образованието и 
науката
48,0 
7.
Разходи по бюджета на Нацио­
налната служба за охрана
60,0 
8.
Разходи на Българското нацио­
нално радио 
400,0 
9.
Разходи на Българската нацио­
нална телевизия
700,0 
10.
Разходи на Българската теле­
графна агенция 
170,0 
11.
Разходи по бюджета на Сметната 
палата
90,0 
12. Разходи по бюджета на Съвета 
за електронни медии
30,0 
 
ОБЩО:
70 700,0 
6816
РЕШЕНИЕ № 511
ОТ 26 АВГУСТ 2019 Г.
за определяне на спечелилия конкурса 
участник за концесионер на морски плаж 
„Къмпинг Черноморец“, община Созопол, 
област Бургас
На основание чл. 8н, ал. 2 и 3 и чл. 8о (отм., 
ДВ, бр. 103 от 2017 г., в сила от 1.01.2019 г.) 
от Закона за устройството на Черноморското 
крайбрежие, § 2, ал. 1, във връзка с § 7 от 
преходните и заключителните разпоредби на 
Закона за допълнение на Закона за концеси­
ите (ДВ, бр. 60 от 2019 г.), Решение № 645 на 
Министерския съвет от 2018 г. за откриване 
на процедура за предоставяне на концесия 
за услуга на морски плаж „Къмпинг Черно­
морец“ (ДВ, бр. 76 от 2018 г.), проведен на 
22 юли 2019 г. конкурс за определяне на кон­
цесионер, протокол на конкурсната комисия 
за резултатите от конкурса, назначена със 
Заповед № Р-84 на министър-председателя от 
21.06.2019 г., доклад на председателя на кон­
курсната комисия за резултатите от конкурса 
и мотивирано предложение на министъра 
на туризма
МИНИСТЕРСКИЯТ СЪВЕТ
Р Е Ш И :
1. Определя за спечелил конкурса за 
предоставяне на концесия на обект – из­
ключителна държавна собственост – мор­
ски плаж „Къмпинг Черноморец“, община 
Созопол, област Бургас, и за концесионер 
на морския плаж „МРГ БИЛД“ – ЕООД, с 
ЕИК: 200295257, със седалище и адрес на 
управление – София.
2. В съответствие с резултатите от про­
ведения конкурс конкретизира условията на 
концесията и задълженията на концесионера, 
както следва:
2.1. Размер на дължимото концесионно 
възнаграждение за всяка календарна година, 
определен съгласно Методиката за определяне 
на минималния размер на концесионното 
плащане за морските плажове – обекти 
на концесия, по реда на чл. 8, ал. 2 и 3 от 
Закона за устройството на Черноморското 
крайбрежие, приета с Постановление № 9 
на Министерския съвет от 2015 г. (обн., ДВ, 
бр. 7 от 2015 г.; посл. изм. и доп., бр. 59 
от 2016 г.), съгласно предложения от „МРГ 
БИЛД“ – ЕООД, размер на отчисленията на 
базата за изчисляване на размера на концеси­
онното възнаграждение (роялти) 21,50 на сто 
без данък върху добавената стойност (ДДС). 
2.2. За целия срок на концесионния договор 
предложените цена за един чадър в размер 
6 лв. с ДДС при ставка 20 на сто и за един 
шезлонг в размер 6 лв. с ДДС при ставка 
20 на сто, без да се увеличават.
2.3. Предложение за инвестиционен план 
за подобряване на достъпа до морския плаж 
в размер 571 950 лв. с ДДС за целия срок на 
концесионния договор. 
3. Оправомощава министъра на туризма:
3.1. Да сключи концесионен договор с 
„МРГ БИЛД“ – ЕООД, в едномесечен срок 
от влизането в сила на решението.
3.2. Да представлява концедента в пра­
воотношенията, възникнали във връзка с 
изпълнението на концесионния договор, 
включително да предявява вземанията на 
концедента по съдебен ред и да представлява 
държавата по дела, свързани с изпълнението 
на договора.
3.3. Да организира контрола по изпълне­
нието на концесионния договор.
4. Концесионният договор се сключва при 
условията на това решение, Решение № 645 на 
Министерския съвет от 2018 г. и подадената 
от „МРГ БИЛД“ – ЕООД, оферта за участие 
в конкурса. 
5. При отказ за сключване на договора 
по т. 4 спечелилият конкурса участник губи 
гаранцията за участие в конкурса.
6. Решението се обнародва в „Държавен 
вестник“ и подлежи на обжалване по реда 
на глава шеста от Закона за концесиите в 
10-дневен срок от обнародването.
Министър-председател:
Бойко Борисов
Главен секретар на Министерския съвет: 
Веселин Даков
6727